open-index/open-wikipedia-markdown huggingface dataset:
சுவேதா மோகன்

**சுவேதா மோகன்** (*Shweta Mohan*, பிறப்பு:19 நவம்பர் 1985) ஓர் இந்தியப் பின்னணிப் பாடகி ஆவார். தமிழ், மலையாளம், தெலுங்கு, கன்னடம் ஆகிய நான்கு தென்னிந்தியத் திரைப்படங்களிலும் பின்னணி பாடுகிறார். திரைப்படப் பாடல்களுடன், ஆவணப்  பாடல்களையும் பதிவு செய்துள்ளார். மேலும் சில இந்தித் திரைப்படங்களைத் தவிர, தென்னிந்தியத் திரைப்படங்களில்முன்னணி பின்னணிப் பாடகியாகத் தன்னை நிலைநிறுத்திக் கொண்டார்.

பின்னணிப்பாடகி சுஜாதா மோகன், கிருஷ்ணா மோகன் ஆகியோரின் மகளாகப் பிறந்த சுவேதா, சிறந்த பெண் பின்னணிப் பாடகியருக்கான பிலிம்பேர் விருதுகள் தெற்கு ஐந்து தடவையும், ஒரு கேரள மாநில திரைப்பட விருதையும், ஒரு தமிழ்நாடு மாநில திரைப்பட விருதையும் பெற்றுள்ளார்.

## குடும்பம்
சுவேதா மோகன் 1985 நவம்பர் 19 அன்று சென்னையில் ஒரு மலையாளக் குடும்பத்தில் பிறந்தார். கிருஷ்ண மோகன், பின்னணிப் பாடகி சுஜாதா மோகன் ஆகியோரின் மகள் ஆவார். சென்னையின் குட் ஷெப்பர்ட் கான்வெண்ட்டில் தனது பள்ளிப்படிப்பை முடித்து, சென்னை ஸ்டெல்லா மேரிக் கல்லூரியில் பட்டம் பெற்றார்.  தனது நீண்டகால நண்பரான அஸ்வின் சாசியை மணந்தார். சுவேதா மோகன், அஸ்வின் சாசி ஆகியோருக்கு ஒரு மகள் உள்ளார்.

## தொழில் வாழ்க்கை

சுவேதா தனது 9 வயதில் கருநாடக இசையில் பயிற்சி பெறத் தொடங்கினார். ஒரு குழந்தைக் கலைஞராக, ஏ. ஆர். ரகுமான் இசையில் பம்பாய் திரைப்படத்தில் *குச்சி குச்சி இராக்கம்மா* இந்திரா திரைப்படத்தில் *அச்சம் அச்சம் இல்லை* போன்ற பாடல்களில் குழுப்பாடகியாகப் பாடினார். இளையராஜா, ஏ. ஆர். ரகுமான், வித்தியாசாகர், எம். எம். கீரவாணி, எம். ஜெயச்சந்திரன், ஜான்சன், சார்த், ஊசேபச்சன், தீபக் தேவ், ஹாரிஸ் ஜெயராஜ், யுவன் சங்கர் ராஜா, வி. ஹரிகிருஷ்ணா, ஜி. வி. பிரகாஷ் குமார், மணிசர்மா, கண்ணன், என். ஆர். ரகுநந்தன், மணிகாந்த் கத்ரி, தேவி ஸ்ரீ பிரசாத், அனிருத் ரவிச்சந்திரன், சௌரேந்த்ரோ-சௌமியோஜித் போன்ற இந்திய இசையமைப்பாளர்களுக்குப் பாடியுள்ளார். சுவேதா தற்போது பின்னணிப் பாடகரான பின்னி கிருஷ்ணகுமாரிடம் கருநாடகப் பாரம்பரிய இசையைக் கற்று வருகிறார்.

## சில தமிழ்ப் பாடல்கள்
* கனவே - சென்னையில் ஒரு நாள்
* கடவுளின் கோயில் - மயங்கினேன் தயங்கினேன்
* சத்தம் சத்தமின்றி - ஆயிரம் முத்தங்களுடன் தேன்மொழி
* யம்மா யம்மா - 7ஆம் அறிவு
* அமளி துமளி - கோ
* நீ கோரினால் - 180
* நீ முத்தம் ஒன்று - போக்கிரி
* மேகம் மேகம் - கண்ணாமூச்சி ஏனடா
* குச்சி குச்சி - பம்பாய் (குழந்தை பாடகியாக)
* இனி அச்சம் அச்சம் இல்லை - இந்திரா (குழந்தை பாடகியாக)

## மேற்கோள்கள்

## வெளி இணைப்புகள்
* 
* 
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
கல்குளம்

**கல்குளம்** (), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில்  **கல்குளம் வட்டத்தில்** இருக்கும்  ஒரு கிராமம் ஆகும்.

## மக்கள் வகைப்பாடு
2001-ஆம் ஆண்டு இந்திய மக்கள் தொகை கணக்கெடுப்பின்படி, 6,509 மக்கள் இங்கு வசிக்கின்றார்கள்.  இவர்களில் 3,121 ஆண்கள், 3,388 பெண்கள் ஆவார்கள். கல்குளம் மக்களின் சராசரி கல்வியறிவு 83.55% ஆகும். கல்குளம் மக்கள் தொகையில் 11.97% ஆறு வயதுக்குட்பட்டோர் ஆவார்கள்.

## ஆதாரங்கள்

## வெளி இணைப்புகள்
* GeoHack - கல்குளம்

பகுப்பு:கன்னியாகுமரி மாவட்டத்திலுள்ள கிராமங்கள்
உம்பெர்த்தோ எக்கோ

thumb|Umberto Eco (2005)
**உம்பெர்த்தோ எக்கோ** (*Umberto Eco*, சனவரி 5, 1932 - பெப்ரவரி 19, 2016) ஓர் இத்தாலிய குறியியலாளர், ஐரோப்பிய இடைக்கால ஆர்வலர், மெய்யியலாளர், இலக்கிய விமர்சகர் மற்றும் எழுத்தாளர்.

இத்தாலியின் தூரின் பல்கலைக்கழகத்தில் ஐரோப்பிய இடைக்கால மெய்யியல் மற்றும் இலக்கியத்தில் முதுகலைப்பட்டம் பெற்ற எக்கோ, அதே பல்கலைக்கழகத்தில் விரிவுரையாளராகப் (1956-64) பணியாற்றினார். இக்காலகட்டத்தில் இத்தாலியின் தேசிய அலைபரப்பு ஊடக நிறுவனத்தில் பண்பாட்டு ஆசிரியராகவும், இத்தாலிய இராணுவத்திலும் பணியாற்றியுள்ளார். பின்னர் மிலான் நகரின் போம்பியானி பதிப்பகத்தின் அபுனைவு (non-fiction) பிரிவின் ஆசிரியராகவும் பணியாற்றினார். இக்காலகட்டத்தில் தான் குறியியல் பற்றி சிந்திக்கத் தொட்ங்கினார். இத்துறையின் முன்னோடிகளில் ஒருவராகக் கருதப்படுகிறார். ஹார்வார்ட் உட்பட பல பல்கலைக்கழகங்களில் பேராசிரியராகப் பணிபுரிந்துள்ள எக்கோ தற்போது போலோன்யா பல்கலைக்கழகத்தின் கலைத்துறைத் தலைவராகப் பணியாற்றினார்.

1956ல் அவரது முதல் புத்தகம் *இல் பிராப்ளேமா எஸ்தெடிகோ இன் சான் தொமாஸ்கோ (Il problema estetico in San Tommaso)* வெளியானது. குறியியல் பற்றியும் இடைக்காலத்தைப் பற்றியும் பல முக்கிய ஆய்வுக் கட்டுரைகளை எக்கோ எழுதியிருந்தாலும், 1980ல் வெளியான *இல் நொம் டெல்ல ரோசா* (*Il nome della rosa*, ஆங்கிலம்: The Name of the Rose) என்ற புதினமே அவருக்கு உலகப்புகழ் பெற்றுத்தந்தது. வரலாற்றுப் புனைவு, இடைக்கால மெய்யியல், இறையியல், துப்பறிவுப் புனைவு என பல பாணிகளின் கூறுகளைக் கொண்டிருக்கும் இப்புதினம், பல மொழிகளில் மொழிபெயர்க்கப்பட்டு, திரைப்படங்களாகவும் எடுக்கப்பட்டுள்ளது. இப்புத்தகத்தின் வெற்றிக்குப் பின்னர் எக்கோ உலகெங்கும் அறியப்படுகிறார்.

## குறிப்பிடத்தக்க புதினங்கள்
**இல் நொம் டெல்ல ரோசா* (*Il nome della rosa*; The Name of the Rose)
**இல் பெண்டோலோ டி ஃபூகால்ட்* (*Il pendolo di Foucault*; Foucault's Pendulum)
* *லிசொலா டெல் கியொர்னா பிரைமா* (*L'isola del giorno prima*; The Island of the Day Before)
* *பாடோலினோ* (*Baudolino*; Baudolino)
* *லா மிஸ்டீரியோசா ஃபியாம்மா டெல்லா ரெஜினா லொனா* (*La misteriosa fiamma della regina Loana*; The Mysterious Flame of Queen Loana)
**இல் சிமிடெரொ டி பிராகா* (*Il cimitero di Praga*; The cemetery in Prague)

## வெளி இணைப்புகள்
* அதிகாரப்பூர்வ இணையதளம்
* 

பகுப்பு:இத்தாலிய எழுத்தாளர்கள்
பகுப்பு:1932 பிறப்புகள்
பகுப்பு:2016 இறப்புகள்
பகுப்பு:இத்தாலிய மெய்யியலாளர்கள்
படர்நிலம்

"படர்நிலம்" (ஆங்கிலம்: Padarnilam)எனபது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில், கல்குளம் வட்டத்தில் மணவாளக்குறிச்சிக்கும், திங்கள் சந்தைக்கும் இடையே அமைந்துள்ள ஒரு சிற்றூர். முன்பு ஒரு காலத்தில் சேர மன்னர்களின் படை நிலமாக விளங்கியது.

### பக்கத்தில் உள்ள இடங்கள்
*சேரமங்கலம்
*கூட்டுமங்கலம்
*கல்லத்திவிளை
*மருதிவிளை
*வயல்க்கரை
*சக்கப்பற்று
*ஆண்டார்விளை
*வடக்கன்பாகம்
*மணவாளக்குறிச்சி(மேற்கு)
*மணவாளக்குறிச்சி(கிழக்கு)

### ஆலயம்
படர்நிலத்தில் புகழ்பெற்ற பத்தாம் பத்திநாதர் ஆலயம் இரண்டு ஏக்கர் நிலப்பரப்பில் கம்பீரமாக அமைந்துள்ளது.

### பங்குப்பேரவை
தமிழகப் பங்குப்பேரவைகளிலேயே முதல்முதலாக இரண்டு முறை ஜனநாயகமுறைப்படி தேர்வுசெய்யப்பட்ட பெண் ஒருவரைக் துணைத்தலைவரைக் கொண்டு பங்குப்பேரவை நிர்வாகம் செயல்படுகிறது

## பங்கில் செயல்படும் இயக்கங்கள் பக்தசபைகள்

பகுப்பு:கன்னியாகுமரி மாவட்டத்திலுள்ள கிராமங்கள்
மிக்-31

மிக்-31 என்பது ஒலியின் வேகத்தை விட மிக வேகமாகச் சென்று இடைமறித்து தாக்கும் விமானம் ஆகும். இவ்விமானம் மிகோயன் குருவிச் நிறுவனத்தால் மிக்-25 விமானத்தை முன்மாதிரியாகக்கொண்டு சோவியத் வான்படைக்காக வடிவமைக்கப்பட்டது. இவ்விமானத்தின் முன்மாதிரி 1975 ஆம் ஆண்டு தயாரிக்கப்பட்டு 1982 ஆம் ஆண்டு சோவியத் வான்படையில் சேர்க்கப்பட்டது. இவ்விமானம் ரஷ்யா மற்றும் கசக்ஸ்தான் வான்படைகளில் சேவையில் உள்ளது

## வெளியிணைப்புகள்

;பொதுவான தகவல்கள்
* MiG-31E page on Russian Aircraft Corporation "MiG" site 
* MiG-31 page on milavia.net
* MiG-31 Foxhound at Global Security
* MIG-31 Foxhound Interceptor at Russian Military Analysis
* MiG-31 on aviation.ru 
* MIG-31 Foxhound at Global Aircraft
* Foxbat and Foxhound - Australian Aviation
* Износ техники — причина катастрофы МиГ-31?   (in english)

பகுப்பு:மிகோயன் போர் வானூர்திகள்
ஜவஹர் நவோதயா வித்தியாலயம்

**நவோதயா பள்ளி** (*Jawahar Navodaya Vidyalaya*, சுருக்கமாக **JNV**) திறன்வாய்ந்த மாணவர்களுக்குச் சிறப்புக் கல்வி வழங்கும் வண்ணம் இந்திய அரசினால் வடிவமைக்கப்பட்டவையாகும். இஃது இந்தியாவின் மனிதவள மேம்பாட்டு அமைச்சகத்தின் தன்னாட்சி அமைப்பான **நவோதயா வித்யாலய சமிதி**யினால் நடத்தப்படுகிறது. தனியார் நடத்தும் சிறப்புப் பள்ளிகளுக்கு இணையான தரம் கூடியக் கல்வித்திட்டத்தைச் சிற்றூர் சிறார்களும், அவர்களது குடும்ப வருமானம், சமூகநிலை எத்தகையதாக இருப்பினும், பெற்றிடவேண்டும் என்ற குறிக்கோளுடன் இத்திட்டம் உருவாக்கப்பட்டது. 

## சிறப்புகள்
இப்பள்ளிகள் தமிழகத்தைத் தவிர்த்து நாட்டின் பல இடங்களில் அமைந்துள்ளன. 2010 வரை ஏறத்தாழ 593 பள்ளிகள் நிறுவப்பட்டுள்ளன. மாவட்ட அளவில் நடத்தப்படும் அனைத்திந்திய நுழைவுத்தேர்வு மூலம் தேர்ந்தெடுக்கப்படும் மாணவர்களுக்குப் பல்துறை திறன்களிலும் கல்வி வழங்கப்படுகிறது.

இந்த நவோதயா பள்ளிகள் அந்த அந்த மாவட்ட ஆட்சியரின் நேரடி கண்காணிப்பில் செயல்படுவதுடன், மாவட்டத்தின் மாதிரி பள்ளிகளாகவும் செயல்படும். மாணவ, மாணவிகள் இரு பாலரும் தனித்தனி விடுதிகளில் தங்கிப் பயிலும் நடுவண் இடைநிலைக் கல்வி வாரிய முறையில் பயிற்றுவிக்கப்பட்டு வருகின்றது.

படிப்பில் திறமை வாய்ந்த கிராமப்புற மாணவ, மாணவியருக்கு இலவச கல்வியுடன் உணவு, உடை, உறைவிடம், சீருடை, காலணிகள், புத்தகங்கள், எழுது பொருட்கள், எல்லா பொருட்களும் வழங்குவதுடன் மருத்துவமும் இலவசமாகக் கொடுக்கப்படுகின்றது.

மாணவ, மாணவியர்கள் பொது நுழைவுத் தேர்வு மூலம், அவர்கள் படித்த தாய்மொழியிலே, 6-ஆம் வகுப்பிற்குத் தேர்ந்தெடுக்கப்படுகின்றனர். இந்தப் பள்ளிகளில் இந்தி உள்ளிட்ட மும்மொழித் திட்டத்தில் பயிலும் வாய்ப்புகளும் உண்டு. ஆனால் 10-ஆம் வகுப்பு இறுதித் தேர்வுக்கு இந்தி கட்டாயம் இல்லை.

இந்தப் பள்ளிகளில் 6-ஆம் வகுப்பு முதல் 12-ஆம் வகுப்பு வரை ஒவ்வொரு வகுப்பிலும் 40 மாணவர் கொண்ட 2 பிரிவுகளாக, வகுப்பிற்கு 80 மாணவ, மாணவியர் பயில்கின்றனர். இவர்களில் 33% மகளிர், தாழ்த்தப்பட்டோர் 15%, மலைசாதியினர் 7.5% ஆகும். இது போன்று கிராமப்புற மாணவ, மாணவியர் 75%, இதர பிரிவினர் 24% மாணவ, மாணவிகளாக இந்தப் பள்ளிகளில் சேர்த்துக் கொள்ளப்படுவார்கள்.

## வரலாறு
கிராமப்புற மாணவர்களிடையே ஆட்சித்திறனை வளர்த்தெடுக்கும் விதமாக நரசிம்ம ராவ் முனைப்பால் இத்திட்டம் வடிவமைக்கப்பட்டு ராஜிவ் காந்தி பிரதமராக இருந்தபோது 1985-ஆம் ஆண்டு முதலில் நிறுவப்பட்டது. துவக்கத்தில் *நவோதயா வித்யாலயங்கள்* என்று பெயர்சூட்டப்பட்டிருந்த இப்பள்ளிகளுக்கு பின்னர் *ஜவஹர் நவோதயா வித்யாலயங்கள் * என ஜவகர்லால் நேருவின் நூற்றாண்டு பிறந்தவிழாக் கொண்டாட்டங்களின் போது மறுபெயரிடப்பட்டது.
## இதனையும் காண்க
* நடுவண் இடைநிலைக் கல்வி வாரியம்
* கேந்திரிய வித்யாலயா
* மாதிரி பள்ளித் திட்டம்

## மேற்கோள்கள்
 

## வெளியிணைப்புகள்
* நவோதயா பள்ளிக்கூடங்கள் அலுவல்முறை இணையதளம் 
* Bigg Boss 14 Watch Online 

பகுப்பு:இந்தியாவில் கல்வி
பகுப்பு:உண்டு உறைவிடப் பள்ளிகள்
பகுப்பு:இந்தியக் கல்வி அமைச்சகம்
பகுப்பு:கல்வி நிறுவனங்கள்
கே. எம். முன்ஷி

**கன்னையாலால் மனேக்லால் முன்ஷி (கே. எம். முன்ஷி) ** (*Kanhaiyalal Maneklal Munshi*, குசராத்தி: કનૈયાલાલ માણેકલાલ મુનશી) (திசம்பர் 30, 1887 - பிப்ரவரி 8, 1971) குசராத் மாநிலத்தைச் சேர்ந்த ஓர் இந்திய விடுதலை இயக்கத்தில் பங்கேற்ற கல்வியாளர், அரசியல்வாதி மற்றும் எழுத்தாளர்.

தொழில்முறை வழக்கறிஞரான இவர் பின்னாளில் இலக்கியம் மற்றும் அரசியலில் ஈடுபாடு கொண்டார். குசராத் இலக்கியத்தில் மிகவும் அறியப்பட்டவர்.  மகாத்மா காந்தியின் ஆசியுடன், கே. எம். முன்ஷி 1938ல் பாரதிய வித்தியா பவன் எனும் கல்வி அறக்கட்டளையை நிறுவினார்.

## இவற்றையும் காண்க
* முன்ஷி-அய்யங்கார் உடன்பாடு

## மேற்கோள்கள்


## வெளியிணைப்புகள்
* பாரதிய வித்யாபவன் நிறுவனர்
* இந்தியா அஞ்சல் தபால்தலை வெளியீடு - 1988
* ரீடிஃப்.கொம் கட்டுரை

பகுப்பு:குஜராத் மக்கள்
பகுப்பு:இந்திய அரசியல்வாதிகள்
பகுப்பு:1887 பிறப்புகள்
பகுப்பு:1971 இறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:காந்தியவாதிகள்
பகுப்பு:உத்தரப் பிரதேச ஆளுநர்கள்
பகுப்பு:இந்தி எழுத்தாளர்கள்
பகுப்பு:இந்து சமய அமைப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்திய அரசியலமைப்பு வரைவுக் குழு உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
ஆளூர்

** ஆளூர்** (ஆங்கிலம்:**Aloor** ), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு நகரம் ஆகும்.

ஆளூர் பேருராட்சி அதிகமாக வேளாண்மையைச் சாந்துள்ளது. ஆளூர் பேருராட்சிக்குட்பட்ட சுங்கான்கடையில் தொழிற்கல்வி நிலையங்கள் உள்ளன. வீராணி ஆளூர் தொடருந்து நிலையம் கன்னியாகுமரி - திருவனந்தபுரம் செல்லும் இருப்புப்பாதையில் அமைந்துள்ளது. இது நிரந்தர பயணிகள் நிறுத்துமிடமாக உள்ளது

## அமைவிடம்
ஆளூர் , கன்னியாகுமரியிலிருந்து 8 கி.மீ. தொலைவிலும்; நாகர்கோவிலிருந்து 8 கி.மீ. தொலைவிலும் உள்ளது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                           5033 வீடுகளும்,  15063 மக்கள்தொகையும் கொண்டது.

## நாகர்கோயில் மாநகராட்சியுடன் இணைத்தல்
அக்டோபர், 2021 முதல் நாகர்கோயில் மாநகராட்சியுடன் கன்னியாகுமரி மாவட்டத்தின் தெங்கம்புதூர் மற்றும் ஆளூர் பேரூராட்சிகள் முழுமையாக இணைக்கப்படுகிறது.

## ஆதாரங்கள்


பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
பி. ஜி. கெர்

**பாலாசாகிப் கங்காதர் கெர் ** (Balasaheb Gangadhar Kher, பரவலாக **B. G. Kher**) (மராத்தி:बाळासाहेब गंगाधर खेर) (ஆகத்து 24, 1888 - மார்ச் 8, 1957, ) இந்தியாவின் தற்போதைய மகாராட்டிரம் மற்றும் குசராத்தை உள்ளடக்கிய பம்பாய் மாகாணத்தின் முதல் பிரதம மந்திரியாக (அக்காலத்தில் மாநில முதல்வர்கள் அவ்வாறு அழைக்கப்பட்டனர்) இருந்தவர். 1954ஆம் ஆண்டு இந்திய அரசு அவருக்கு பத்ம விபூசண் விருது வழங்கியது. வழக்கறிஞராகவும் சமூகசேவகராகவும் அரசியல்வாதியாகவும் விளங்கிய கெர் பழகுவதற்கு இனியவர் என்று பெயர் பெற்றவர்.
right|200px | பாலாசாகிப் கங்காதர் கெர்
## இளமை வாழ்வு
பாலாசாகிப் கங்காதர் கெர் ஓர் நடுத்தரக் குடும்பத்தில் ஆகத்து 24, 1888இல் இரத்னகிரியில் பிறந்தார்.புனேயில் பள்ளிப்படிப்பும் மும்பை வில்சன் கல்லூரியில் 1908ஆம் ஆண்டு இளங்கலைப் படிப்பும் முடித்தார். வடமொழியில் சிறந்த தேர்ச்சி பெற்றதற்கு பரிசுகளும் பெற்றுள்ளார்.
## அரசியல் வாழ்வு
1922ஆம் ஆண்டு சுவராஜ் கட்சியின் மும்பை செயலாளராக தமது அரசியல் வாழ்வைத் தொடங்கினார். ஒத்துழையாமை இயக்கத்தின்போது 1930ஆம் ஆண்டில் கைது செய்யப்பட்டு எட்டு மாதங்கள் கடுங்காவல் தண்டனை பெற்றார். மீண்டும் 1932ஆம் ஆண்டில் கைது செய்யப்பட்டு இரண்டாண்டுகள் கடுங்காவல் தண்டனை விதிக்க பெற்றார். 19வெள்ளையனே வெளியேறு இயக்கத்தின்போது 1942ஆம் ஆண்டு மீண்டும் சிறை சென்று சூலை14,1944 அன்று விடுதலையானார். மார்ச் 30,1946 மீண்டும் பம்பாய் மாகாண பிரதமராக பொறுப்பேற்றார். ஏப்ரல் 21,1952 வரை இப்பதவியில்இருந்தார்.மார்ச் 8, 1957ஆம் ஆண்டு புனேயில் இயற்கை எய்தினார்.

## குறிப்புகள்

பகுப்பு:இந்திய அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:1888 பிறப்புகள்
பகுப்பு:1957 இறப்புகள்
பகுப்பு:மகாராட்டிர மாநில முதலமைச்சர்கள்
பகுப்பு:பாகல்கோட் மாவட்ட மக்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
தமிழகத்தில் திராவிடக் கட்சிகளின் ஆட்சி

**தமிழகத்தில் திராவிடக் கட்சிகளின் ஆட்சி** 1960களிலிருந்து எழுச்சி பெற்றுள்ளது. துவக்கத்தில் திராவிடக் கட்சிகளின் அரசியல் ஆதிக்கமும் வளர்ச்சியும் மெதுவாக முன்னேறி திராவிட முன்னேற்றக் கழகம் 1967ஆம் ஆண்டு தனிப்பெரும்பான்மையுடன் ஆட்சி அமைவதில் முடிந்தது. 1970களில் திராவிட இயக்கங்களில் பிளவுகள் ஏற்பட்டு ஒன்றொன்றிற்கொன்று எதிர்நிலைகளை எடுத்தாலும் மாநில ஆட்சி ஏதாவதொரு திராவிடக் கட்சியிடம்தான் உள்ளது.1960களில் திராவிடக் கட்சிகளுக்கு கிடைத்த மக்கள் ஆதரவிற்கு பல காரணங்கள் இருந்தன;நடுவண் அரசில் காங்கிரசுக் கட்சியின் வீழ்ச்சி,திராவிடக் கட்சிகள் சுட்டிய நாட்டின் வடக்கு-தெற்கு பகுதிகளுக்கிடையேயான வளர்ச்சி வேறுபாடு ஆகியனவும் அவற்றில் சில.  தமிழகத்திலும் இந்தித் திணிப்பு எதிர்ப்புப் போராட்டம் தொடர்பான நிகழ்வுகள் காங்கிரசு ஆட்சிக்கு பொதுமக்களிடையே அதிருப்தியை ஏற்படுத்தியிருந்தன. அறிஞர் அண்ணாதுரையின் பிரிவினைவாதத்தைத் தவிர்த்த அரசியல், திராவிடக் கட்சிகளின் திரைப்படத் துறை பங்கு ஆகியனவும் நேர்மறையான தாக்கத்தை ஏற்படுத்தி யிருந்தன. விடுதலைக்குப் பிறகு பிறந்து முதல்முறை வாக்குரிமை பெற்றிருந்த இளைஞர்களின் மாற்றத்தை விரும்பிய மனப்பாங்கும் ஓர் 
காரணியாக அமைந்திருந்தது.

பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழ்நாட்டு அரசியல் வரலாறு
அக்டோபர் 2010 சுமாத்திரா நிலநடுக்கம்

**அக்டோபர் 2010 சுமாத்திரா நிலநடுக்கம்** என்பது இந்தோனேசியாவின் சுமாத்திராக் கரையில் 2010 அக்டோபர் 25 இல் இடம்பெற்ற 7.7 அளவு நிலநடுக்க நிகழ்வைக் குறிக்கும். இது உள்ளூர் நேரப்படி இரவு 09:42 மணிக்கு (14:42 UTC) இடம்பெற்றதாக ஐக்கிய அமெரிக்க நிலவியல் கணிப்பு தெரிவிக்கிறது. சுமாத்திராவில் மென்டவாய் தீவுகளுக்கு அருகே பெங்கூலுவுக்கு மேற்கே 240 கி.மீ. தூரத்தில் இந்நிலநடுக்கம் பதிவாகியது. இதன் ஆழம் 20.6 கி.மீ. ஆகும்.

சுனாமி எச்சரிக்கையை இந்தோனேசிய காலநிலை அவதானிப்பு நிலையம் விடுத்தது. பசிபிக் சுனாமி எச்சரிக்கை மையத்தின் அறிக்கையின்படி இந்நிலநடுக்கம் "குறிப்பிடத்தக்களவு" ஆழிப்பேரலையைத் தோற்றுவித்துள்ளது. மென்டவாய் தீவுகளில் உள்ள சுற்றுலா மையத்தில் இரண்டு படகுகள் மோதி விபத்துக்குள்ளானது.. குறைந்தது 113 பேர் இறந்துள்ளதாக அதிகாரபூர்வமாக அறிவிக்கப்பட்டது, மேலும் 500 இற்கும் அதிகமானோரைக் காணவில்லை. முண்டெய் என்ற கிராமத்தில் 80 விழுக்காடு கட்டடங்கள் சேதமடைந்தன.

## மேற்கோள்கள்

சுமாத்திரா
பகுப்பு:இந்தோனேசியாவில் நிலநடுக்கங்கள்
பகுப்பு:சுமாத்திரா வரலாறு
எப்பிக் உலாவி

**எப்பிக்** (*Epic*) என்பது மோசில்லாவின் ஃபயர்பாக்ஸை அடிப்படையாகக் கொண்டு வருவிக்கப்பட்ட இந்தியச் சூழலுக்கு ஏற்ற ஒரு இந்திய வலை உலாவி ஆகும். பெங்களூரைச் சேர்ந்த ஒரு இந்திய நிறுவனம் இந்த வலை உலாவியை உருவாக்கியுள்ளது.

## சிறப்புகள்
# உள்ளார்ந்த நச்சுநிரல் எதிர்ப்பான்
# பல்வேறு இந்திய மொழிகளுக்கான உள்ளார்ந்த ஆதரவு
# தேர்ந்தெடுக்க 1000-க்கும் மேற்பட்ட அழகுவடிவங்கள் (themes)
# ஒரு சொடக்கில் ஆர்குட், ஃபேஸ்புக், டிவிட்டர் போன்ற சமூகவலைதளங்களுக்கான இணைப்பு.

## உசாத்துணை

## வெளி இணைப்புகள்
*
*Official Forum
*Official Facebook
*Official Twitter

பகுப்பு:உலாவிகள்
மெந்தாவாய் தீவுகள்

thumb|
**மெந்தாவாய் தீவுகள்** (*Mentawai Islands*) இந்தோனேசியாவில் சுமாத்திராவின் மேற்கில் அமைந்துள்ள தீவுக்கூட்டம் ஆகும். இதில் கிட்டத்தட்ட 70 தீவுகளும் சிறுதீவுகளும் உள்ளன. சிபெருத் (4,030&nbsp;கி.மீ.²) என்பது இதில் உள்ள பெரிய தீவாகும். சிப்பூரா, வடக்கு பகாய், தெற்கு பகாய் ஆகியன இங்குள்ள ஏனைய முக்கிய தீவுகள். இத்தீவுகள் சுமாத்திராக் கரையில் இருந்து கிட்டத்தட்ட 150&nbsp;கி.மீ. தூரத்தில் மெந்தாவாய் நீரிணைக்குக் குறுக்கே அமைந்துள்ளது. இத்தீவுகளின் பழங்குடி மக்கள் மெந்தாவாய் மக்கள் என அழைக்கப்படுகின்றனர். சுற்றுலாத் துறைக்கு, குறிப்பாக கடலலை சறுக்கல் விளையாட்டுக்கு இத்தீவுகள் பேர் பெற்றவை.

## இவற்றையும் பார்க்க
* அக்டோபர் 2010 சுமாத்திரா நிலநடுக்கம்

## வெளி இணைப்புகள்
* Indonesia's Official Tourism Website
* Anthropology of the Mentawai Islands
* Native Planet: The Mentawai 
* Mentawai Islands rain forests (World Wildlife Fund)
* Surf Aid International

பகுப்பு:இந்தோனேசியாவின் தீவுகள்
கண்ணங் கொற்றனார்

கண்ணகாரங் கொற்றனார் சங்ககாலப் புலவர்களில் ஒருவர். ஒரே ஒரு பாடல் இவர் பாடியதாக உள்ளது. அது நற்றிணை 156ஆம் பாடலாக உள்ளது.
## பாடல் தரும் செய்தி
காலடி தெரியாத காரிருளில் வருகிறாய். எம் வீட்டுக் கட்டுக் காவலை மீறி வருகிறாய். இப்படி வர வேண்டாம். நாங்கள் உன்னையும் உன் மலையையும் பாடிக்கொண்டு கிளி ஒட்டுவோம். அங்கு வரலாம் என்று கூறும் பாடல் இது.
* மக்கள் பண்பு

'சிறுகுடி அரியல் ஆர்கையர் ஆயினும் பெரியர்' (சிற்றூரில் வாழ்பவர்கள் நீச்சல் தண்ணீர் என்னும் அரியல் உண்டு வாழ்பவர் ஆயினும் பெருந்தன்மையுடன் நடந்துகொள்வர்) என்று பாடல் குறிப்பிடுகிறது.

பகுப்பு:சங்கப் புலவர்கள்
ஜலதீபம் (புதினம்)

**ஜலதீபம்** மகாராஷ்டிரர்களின் வரலாற்றை  அடிப்படையாகக் கொண்டு சாண்டில்யனால் எழுதப்பட்ட ஒரு வரலாற்று நாவல் ஆகும். இது சுமார் இரண்டரை ஆண்டுகளுக்கும் மேலாக குமுதம் பத்திரிக்கையில் தொடராக வெளிவந்து பிறகு, வானதி பதிப்பகத்தால் புத்தகமாக வெளியிடப்பட்டது.

## கதை மாந்தர்கள்
# *இதயசந்திரன்* - இந்த கதை மாந்தன் ஒரு கற்பனைக்  கதாபாத்திரம் ஆவான். தமிழன் என்றே பிற கதை மாந்தர்களால் பெரும்பாலும் அழைக்கப்படுகிறான். இவனே ஜலதீபம் நூலின் நாயகனுமாவான். தஞ்சை இரகசிய ராணியின் வேண்டுகோளின் பேரில் மகாராஷ்டிர வாரிசைத் தேடி கொங்கணிக்கு வந்து சேர்கிறான். அவனைக் கண்டெடுக்கிறார் பிரும்மேந்திர சுவாமி, உடன் பானுதேவியும் இருக்கிறாள். அவள் இதயசந்திரனை அரசியல் நோக்கத்திற்குப் பயன்படுத்த திட்டமிடுகிறாள். இதயச்சந்திரனை பிரும்மேந்திர சுவாமியின் பரிந்துரைப்படி கனோஜி ஆங்கரே தமது கடற்படையில் சேர்த்துக் கொள்ள சம்மதிக்கிறார். அப்போது கனோஜி ஆங்கரேயின் வளர்ப்பு மகளாகிய மஞ்சு இதயசந்திரனுக்கு பலவகையிலும் உதவுகிறாள். அவள் மீது இதயசந்திரன் காதல் கொள்கிறான். இந்நிலையில்; பானுதேவி குறுக்கிடுகிறாள். ஆங்கரே கடற்போர் ஒன்றிற்கு இதயச்சந்திரனை தளபதி ஆக்குகிறார். அதில் வெற்றி பெறுகிறான். அந்தப் போரில் காதரைன் என்ற இளம்விதவை அறிமுகமாகி இதயச்சந்திரனுக்கு காமம் சார்ந்த தொல்லைகள் கொடுக்கிறாள். அவற்றில் இருந்து இதயச்சந்திரன் மீள்கிறான். கவர்னர் ஏஸ்லாபியை கனோஜி ஆங்கரேயின் உத்தரவுப்படி சந்திக்கும் இதயச்சந்திரன் எமிலி என்ற மருத்துவச்சியை சந்திக்கிறான். எமிலி இதயச்சந்திரனைக் காதலிக்கிறாள். இதயச்சந்திரனுக்கு மஞ்சுவைக் காதலித்துக் கல்யாணம்  செய்து கொள்வதா அல்லது எமிலியை கல்யாணம் செய்வதா என்ற குழப்பம் ஏற்படுகிறது. இறுதியாக, தான் வந்த நோக்கத்தில் வெற்றி பெற்று தஞ்சைக்கு திரும்புகிறான் இதயச்சந்திரன்.
# *கனோஜி ஆங்கரே:  இவர் மகாராஷ்டிர. கடற்படை  தளபதி  ஆவார். தாராபாய்  அவர்களால்  'ஸாரிய தாரங்கா ' என்ற பட்டம்  சூட்டப்பட்டடவர். இவரை  அயல்நாட்டினர்  'கடற்கொள்ளைக்காரன்'  என்று அழைத்தனர்.* ,
# *பிரும்மேந்திர சுவாமி மகாராஷ்டிர பேரரசில் முக்கியமான நிஜமான கதாபாத்திரம் ஆவார்.*
# *மஞ்சு* - இந்த கதாபாத்திரமும் ஜலதீபம் வரலாற்று நூலின் கற்பனைக் கதாபாத்திரம் ஆகும். மஞ்சு என்று அழைக்கப்படும் மஞ்சுளா கனோஜி ஆங்கரேயின் வளர்ப்பு மகளாக இக்கதையில் இடம்பெறுகிறாள். இவள் ஜலதீபம் கப்பலின் சொந்தக்காரி. துணிச்சல்காரியான இவள் இதயச்சந்திரனைக் காதலிக்கிறாள்.
# *பாலாஜி விஸ்வநாத்*
# *பேஷ்வா பிங்களே*
# *எமிலி*
# *நிம்கர்*
# *பானுதேவி* இந்த கதாபாத்திரம் கற்பனை கதாபாத்திரம் ஆகும். ஷாகுவின் மருமகள் என்று அழைக்கப்படும் இவள் அரசாங்க காரியங்களில் தனக்கு ஆதரவாக இதயசந்திரனை ஈடுபடச் சொல்லி தூண்டி விடுகிறாள்.
# *காதரைன்*
# *ஸாத் சித்தி*
# *ஹர்கோவிந்த்*
# *தஞ்சை இரகசிய ராணி*
# *இராஜாராம்* 
# இப்ராஹிம் 
# பெர்னாண்டோ 
# மிஸ்டர் பிரவுன் 
# காஸ்ட்ரோ 

பகுப்பு:சாண்டில்யனின் புதினங்கள்
பகுப்பு:வரலாற்றுத் தமிழ்ப் புதினங்கள்
பகுப்பு:வானதி பதிப்பக நூல்கள்
கண்ணம் புல்லனார்

**கண்ணம் புல்லனார்** சங்ககாலப் புலவர்களில் ஒருவர். இரண்டு பாடல்கள் இவர் பாடியனவாக உள்ளன. அவை அகநானூறு 63, நற்றிணை 159
## பாடல் தரும் செய்தி
### அகநானூறு 63
### அகநானூறு 63
#### தொல்காப்பியம்
தலைவியின் தோழி செவிலித்தாயின் மகள் என்று தொல்காப்பியம் குறிப்பிடுகிறது.
* 'தோழி தானே செவிலி மகளே' - தொல்காப்பியம் - களவியல் 34
* 'கேளாய் வாழியோ மகளை! நின் தோழி' என்று தொடங்கிச் செவிலி கூறுவதாக அமைந்துள்ள இந்தப் பாடல் இந்தத் தொல்காப்பிய நூற்பாவுக்கு இலக்கியமாகத் திகழ்கிறது.

உன் தோழி இந்த ஊரே புலம்பும்படி விட்டுவிட்டு அவனுடன் சொன்றுவிட்டாள். அதற்காக நான் கவலைப்படவில்ல. அவள் சென்ற வழியை எண்ணும்போதுதான் என் கண்கள் அழுகின்றன என்கிறாள் செவிலி.

யானை மிதித்த புழுதியில் செம்பூழ்ப் பறவை தன் பெடையொடு விளையாடும் வழி அது. அதனைப் பிடிக்கக் கள்வர் தண்ணுமை முழக்குவர். அந்த ஒலியைக் கேட்டு அவள் நடுங்குவாளே என்றுதான் கவலைப்படுகிறேன் - என்கிறாள் செவிலி.

### நற்றிணை 159
நெய்தல் திணையைச் சேர்ந்த இந்தப் பாடலில் தோழி தலைவியின் நிலைமையையும், உலகியலையும் கூறித் திருமணம் செய்துகொண்டு தலைவியை அடையுமாறு தலைவனிடம் கூறுகிறாள்.
#### உவமை நலம்
* வானத்தைத் துண்டாக்கி வைத்தது போன்றது கடல்.
* பகலில் நிலாவைக் குவித்து வைத்தது போன்றது மணல்மேடு.
* கடலிலும் மணலிலும் சங்கு மேய்வது கொக்கு மேய்வது போல் இருக்கும்.
##### பழந்தமிழ்
(மணி = நீல நிற வானம்)
'மணி துணித்து அன்ன மாயிரும் பரப்பின் உரவுத் திரை கெழீஇய பூ மலி பெருந்துறை'

பகுப்பு:சங்கப் புலவர்கள்
கண்ணனார்

**கண்ணனார்** சங்ககாலப் புலவர்களில் ஒருவர். அவரது பாடல்கள் இரண்டு உள்ளன. அவை குறுந்தொகை 107, 244.
## பாடல் தரும் செய்தி
### குறுந்தொகை 107
நீண்ட காலம் பிரிந்து பொருள் தேடிக்கொண்டு வந்த தலைவனும் தலைவியும் கூடியிருக்கும் இரவு அது. விடியற் காலத்தில் கோழி (சேவல்) கூவுகிறது. தலைவனைத் தழுவிக்கொண்டிருக்கும் தலைவிக்குக் கோழியின்மேல் கோபம் வருகிறது. சேவலைச் சபிக்கிறாள்.

வீட்டில் வளர்க்கும் பூனை வீட்டில் திரியும் எலியைப் பிடிக்கப் பார்த்துக்கொண்டிருக்கிறது. 'சேவலே! அந்தப் பூனைக்கு நீ இரை ஆகுக! - இது அவள் இடும் சாபம்.
#### தமிழ் மரபு
நாம் பூனைக்குட்டி என்கிறோம். இந்தப் பாடல் இதனைப் 'பிள்ளை வெருகு' என்கிறது.

### குறுந்தொகை 244
கள்ளக் காதலன் கள்ளக் காதலியின் வீட்டுக் கதவைத் தட்டுகிறான். தோழி வெளியே வந்து சொல்கிறாள்.

'நீ கதவைத் தட்டும் ஒலி கேட்கிறது. அவள் புரண்டு புரண்டு படுக்கிறாள். அதை உணர்ந்த தாய் அவளைத் தட்டித் தட்டிக் கொடுக்கிறாள். அவள் என்ன செய்வாள்?

யானை போரின்போது பகலில் கோட்டைக் கதவுகளைக் குத்தும். நீயோ இரவில் எம் கதவுகளைத் தகர்க்க முயல்கிறாய். வேண்டாம். திருமணம் செய்துகொள் - என்கிறாள்.
#### உவமை
மயில் தன் இறகுத் தண்டுகள் முருங்குகாறும், பீலி சாயுமாறும் வலையில் மாட்டிக்கொண்டது போல் தலைவி தன் தாயின் காப்பு வலையில் சிக்கிக்கொண்டாள்.
#### பழக்கம்
மயிலை வலை போட்டுப் பிடிப்பார்கள்.
#### பழந்தமிழ்
* ஓரி = மயிலிறகின் தண்டு
* பீலி = மயிலிறகு
* முருங்கல் = ஒடியாமல் நசுங்கி ஒடிதல் (மயிலிறகுப் தண்டை ஒடிக்கமுடியாது)

பகுப்பு:சங்கப் புலவர்கள்
அர்சலா கே. லா குவின்

**அர்சலா கே. லா குவின்** (*Ursula K. Le Guin*, பி. அக்டோபர் 21, 1929) ஒரு அமெரிக்கப் பெண் எழுத்தாளர். புதினங்கள், கவிதைகள், குழந்தைகளுக்கான கதைகள், சிறுகதைகள் போன்ற பல வகைப்பட்ட புத்தகங்களை எழுதியுள்ளார். பெரும்பாலும் அறிபுனை மற்றும் கனவுருப்புனைவு பாணிகளில் எழுதும் இவரது படைப்புகளில் டாவோவியம், ஒழுங்கின்மை, இனவியல், பெண்ணியம். உளவியல் பற்றிய கருத்துகள் மேலோங்கியுள்ளன.

1960களில் வெளியான *தி லெஃப்ட் ஹாண்ட் ஆஃப் டார்க்னெஸ்* என்ற புதினமே லா குவினின் மிகபரவலாக அறியப்படும் படைப்பு. இப்புதினம் ஹூகோ விருதினையும் வென்றுள்ளது. லா குவின் மொத்தம் ஐந்து ஹூகோ விருதுகளையும் ஆறு நெபூலா விருதுகளையும் வென்றுள்ளார். இவற்றைத் தவிர லோகஸ் விருதுகள், அமெரிக்காவின் தேசிய சிறுவர் இலக்கிய விருது உட்பட மேலும் பல விருதுகளையும் வென்றுள்ளார். இவரது படைப்புகள் தொலைக்காட்சித் தொடர்களாகவும் எடுக்கப்பட்டுள்ளன.

## குறிப்பிடத்தக்க படைப்புகள்
**எர்த் சீ* புதின வரிசை
**ஹைனிஷ் சைக்கிள்* புதின வரிசை
**லேத் ஆஃப் ஹெவன்*
**ஐ ஆஃப் தி ஹெரான்*
**தி பிகினிங் பாலஸ்*
**ஆல்வேஸ் கமிங் ஹோம்*
**லவீனியா*

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:1929 பிறப்புகள்
பகுப்பு:ஆங்கில அறிபுனை எழுத்தாளர்கள்
பகுப்பு:கனவுருப்புனைவு எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:பெண்ணிய எழுத்தாளர்கள்
பகுப்பு:வாழும் மக்கள்
பகுப்பு:2018 இறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
எட்டெழுத்து பெருமாள் கோவில்

**எட்டெழுத்து பெருமாள் கோவில்** என்பது திருநெல்வேலி நகரின் ஓரத்தில் தாமிரபரணி ஆற்றின் கரையில் அமைந்துள்ள ஒரு சித்தர் பீடமாகும். இந்த கோவில் பத்தொன்பதாம் நூற்றாண்டின் பிற்பகுதியில் கட்டப்பட்டதாகும். கருவறையின் நடுவில் பெருமாளும் வலதுபுறத்தில் சிவலிங்கமும் இடதுபுறத்தில் மயிலேறும் முருகனும் அருள்பாலிக்கின்றனர்.

## வெளி இணைப்புகள்
*எட்டெழுத்து பெருமாள் கோயிலில் 22ம் தேதி சித்திரை பெருக்கு துவக்கம்!
*எட்டெழுத்து பெருமாள் கோயிலில் கருட சேவை

பகுப்பு:திருநெல்வேலி மாவட்டத்திலுள்ள பெருமாள் கோயில்கள்‎
கதக் கண்ணனார்

**கதக் கண்ணனார்** சங்ககாலப் புலவர்களில் ஒருவர். இவரது பாடலாக இரண்டு உள்ளன. அவை குறுந்தொகை 88, 94.
## பாடல் தரும் செய்திகள்
### குறுந்தொகை 88
தலைவன் தன் நாட்டு யானை புலியைத் தாக்கிவிட்டு நள்ளிரவில் வருவது போல வந்திருக்கிறான். நாம் நமக்கு நேரும் வடுக் காயங்களைப் பார்க்கக் கூடாது  என்று சொல்லித் தோழி தலைவியைத் தலைவனிடம் அனுப்பிவைக்கிறாள்.

### குறுந்தொகை 94
பிரிவில் தலைவி கலங்குவாள் என்று எண்ணி நெஞ்சழிகிறாள் தோழி. அதனைப் போக்கும் வகையில் தலைவி இதனைச் சொல்கிறாள். மாரிக் காலத்தில் பூக்கும் பித்திகைப் பூ அரும்பும். அவர் பொருள் தேடச் சென்ற நாட்டிலும் அரும்பும் அல்லவா? எனவே இவர் பொருள் தேடச் சென்றாலும் காலத்தில் திரும்புவார் என்று தான் நம்புவதாகத் தலைவி தோழிக்குச் சொல்கிறாள்.
#### செடியினம்
* பித்திகை = மழை பெய்யத் தொடங்கிய மறுநாள் குபீரெனப் பூக்கும் ஒருவகைச் செடிப்பூ. இது பிடவம் பூவின் மற்றொரு வகை.

பகுப்பு:சங்கப் புலவர்கள்
கதப் பிள்ளையார்

**கதப் பிள்ளையார்** சங்ககாலப் புலவர்களில் ஒருவர். இவரது பாடல்கள் ஐந்து உள்ளன. இவை; குறுந்தொகை 64, 265, 350, நற்றிணை 135, புறநானூறு 380. இவை தரும் செய்திகள் இங்குத் தொகுத்துக் காட்டபடுகின்றன.
## புறநானூறு 380
இந்தப் பாடலின் அடிகள் பல சிதைந்துள்ளன.

இந்தப் பாடலின் கொளுக் குறிப்பு 'நாஞ்சில் வள்ளுவனைப் பாடியது' என்று குறிப்பிடுகிறது. பாடலில் இவன் வல்வேல் கந்தன்' என்று குறிப்பிடப்படுகிறான். இவனைத் 'தென்னவன் வயமறவன்' என்று புலவர் குறிப்பிடுகிறார். இதனால் இவனைப் பாண்டியனின் படைத்தலைவன் என்று உணரமுடிகிறது.

இவன் தென்கடல் முத்தும், வடமலைச் சந்தனமும் அணிந்திருப்பானாம். இவனைக் கண்டதும் புலவரின் சுற்றத்தார் கவலையை மறந்து பூரித்துப் போனார்களாம்.

நாஞ்சில் நாட்டில் பலா அதிகம். இதன் கடற்பகுதியில் முத்துக் குளிப்பார்களாம். கடற்கரையில் குளவிப் பூவும், கூதளம்பூவும் கொழித்துக் கிடக்குமாம்.
### அறிவியல்
'மிசைப் பெய்த நீர் கடற் பரந்து முத்தாகுந்து' என்னும் தொடரில் மழைநீர் கிளிஞ்சலில் நுழைந்து முத்தாகும் அறிவியல் உண்மை வெளிப்படுகிறது.

## நற்றிணை 135
தலைவன் தலைவிக்காக வெளியில் காத்திருக்கிறான். தலைவி ஊருக்குத் தெரிந்துவிடுமே என அஞ்சுவதாகத் தோழி எண்ணுகிறாள். தலைவியிடம் சொல்வது போன்று தலைவனுக்குக் கேட்கும்படி சொல்கிறாள்.

அவர் கடலோரம் உள்ள இறுகிய மணலில் தேரில் வந்து நம்மோடு சிரித்து விளையாடுவதற்கு முன்னர் இந்த ஊர் மிகவும் இனியது. (இனி இவரோடு சிரித்தால் ஊர் தூற்றுமே)

## குறுந்தொகை 64
தாய்ப்பசு வழி நெடுகச் சென்று மேய்ந்துவிட்டு வீடு திரும்பும்வரையில் அதன் கன்று ஏக்கத்தோடு தாய்ப்பசுவுக்காகக் காத்திருப்பதைப் போல பொருள் தேடச் சென்ற அவர் வரவுக்காக நாம் காத்திருக்கிறோம் - என்கிறாள் தலைவி. (இவர் திரும்புவார் என்பதில் உள்ள நம்பிக்கையைத் தலைவி தோழிக்குப் புலப்படுத்தும் பாடல் இது)

## குறுந்தொகை 265
தலைவியைத் திருமணம் செய்துகொள்ளத்தான் தலைவன் பொருள் தேடச் சென்றிருக்கிறான் என்கிறாள் தோழி, தலைவியிடம். (இவன் சான்றோன் எனவே விரைவில் திரும்புவான் என்பது கருத்து)

### பண்பாடு
வண்டுகளுக்காக வாயைத் திறந்துகொண்டு காந்தள் மலர்ந்திருக்கும். அதுபோலச் சான்றோர் (இங்குத் தலைவன்) பிறருக்காகத் தன் கடமையைச் செய்யப் (பொருள் தேடிவரச்) சென்றிருக்கிறான் என்கிறாள் தோழி.

## குறுந்தொகை 380
அரசனின் வெற்றி முழக்கம் போல வானம் இடித்து வானம் தெரியாமல் மழை பொழிந்ததால் ஈங்கைப் பூ பூத்துக் கொட்டுகிறது. அவர் வருவதற்கு முன்னர் அவர் சொன்ன பனிக்காலம் வந்துவிட்டதே - என்கிறாள் தோழி தலைவியிடம். (தலைவியின் கவலையைப் போக்கத் தோழி முந்திக்கொள்கிறாள்.)
### செடியினம்
வண்ணங்கள் பல நிறைந்த ஈங்கை மலர் பனிக்காலத்தில் பூத்து உதிரும்.

பகுப்பு:சங்கப் புலவர்கள்
புத்தளம், கன்னியாகுமரி

** புத்தளம்** (ஆங்கிலம்:Puthalam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும்.

## அமைவிடம்
கன்னியாகுமரியிலிருந்து 8 கி.மீ. தொலைவில் உள்ள இப்பேரூராட்சிக்கு அருகமைந்த தொடருந்து நிலையம் 9 கி.மீ. தொலைவில் உள்ள நாகர்கோவில் ஆகும். இதன் கிழக்கில் கன்னியாகுமரி 8 கி.மீ.; மேற்கில் இராஜக்காமங்கலம் 9 கி.மீ.; வடக்கில் சுசீந்திரம் 8 கி.மீ. தொலைவில் உள்ளன.

## பேரூராட்சியின் அமைப்பு
11.52  ச.கி.மீ. பரப்பும், 15 வார்டுகளும், 30  தெருக்களும் கொண்ட இப்பேரூராட்சி  கன்னியாகுமரி சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 3,417 வீடுகளும்,13,073 மக்கள்தொகையும் கொண்டது.

## மேற்கோள்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
எஸ். பி. சைலஜா

***எஸ். பி. சைலஜா*** (*S.P. Sailaja*) (பிறப்பு: சூலை 22, 1953) ஒரு தென்னிந்தியத் திரைப்படப் பாடகி, பின்னணி குரல் கொடுப்பவரும் நடனக் கலைஞரும் ஆவார். இவர் தமிழ் தெலுங்கு கன்னடம் மலையாளம் ஆகிய மொழிகளில் 10000க்கும் அதிகமான பாடல்கள் பாடியுள்ளார். தொலைக்காட்சி இசை நிகழ்ச்சிகளில் நடுவராகப் பணிபுரிகிறார்.

## பிறப்பு
சைலஜா எஸ் பி சம்பமூர்த்தி, சகுந்தலம்மா இணையருக்கு மகளாகக் கொணடம்பேட்டை, நெல்லூர் மாவட்டம், ஆந்திர மாநிலத்தில் பிறந்தவர். இவருடைய தந்தை எஸ் பி சம்பமூர்த்தி ஹரிஹத கலைஞர் ஆவார். இவருக்கு உடன் பிறந்தவர்கள் மூன்று சகோதரர்கள் மற்றும் நான்கு சகோதரிகள் இருக்கின்றனர். இவர்களில் எஸ். பி. பாலசுப்பிரமணியம்  இவருக்கு அண்ணன் ஆவார்.

## குடும்பம்
சைலஜா சுபலேகா சுதாகரை திருமணம் செய்துகொண்டுள்ளார். சுதாகர் தெலுங்குத் திரைப்பட நடிகரும் தமிழ் சின்னத்திரை நடிகரும் ஆவார். இந்த இணையருக்கு ஸ்ரீகர் (1991) என்ற மகன் உள்ளார்.

## தொழில்
 
### பின்னணிக் குரல்
சைலஜா அவ்வப்போது இரவல்குரல் கலைஞராகப் பணியாற்றி வருகிறார், மேலும் தபு, சோனாலி பெண்ட்ரே மற்றும் ஸ்ரீதேவி உள்ளிட்ட பல்வேறு கலைஞர்களுக்காக இரவல்குரல் கொடுத்துள்ளார்.  சீதாமலட்சுமி  திரைப்படத்திற்காக நடிகை ராமேஸ்வரிக்கு இரவல்குரல் கொடுக்கத் தொடங்கினார் .

### நடிப்பு
சைலஜா இயக்குநர் கே. விஸ்வநாத் இயக்கிய தெலுங்கு முயற்சியான சாகரா சங்கமத்தில் நடித்தார். அதில் இவர் ஒரு பாரம்பரிய நடனக் கலைஞராக நடித்தார். இது சலங்கை ஒலி என்று தமிழில் மாற்றப்பட்டது.

### தொலைக்காட்சி நிகழ்ச்சிகள்
சைலஜா பாடகர் மனோவுடன் இணைந்து  இடிவியில் *சரிகமலு* தனது தொலைக்காட்சி நிகழ்ச்சியை தொடங்கினார். அதன் பின்னர், சைலஜா சோதனை நீதிபதியாக பல உண்மை திறமை வேட்டை நிகழ்ச்சிகளில் விருந்தினர் மற்றும் நடுவராக இருவரும் தோன்றியிருக்கிறார்கள். குறிப்பாக தென்னிந்தியாவில் விஜய் டிவி 'யின் ஏர்டெல் சூப்பர் சிங்கர் , ஏர்டெல் சூப்பர் சிங்கர் ஜூனியர்*, ஜெயா டிவி'யில் ஜெயா சூப்பர் சிங்கர், ஜீ தெலுங்கில் சரிகமப *லிட்டில் சாம்பியன்'' மற்றும் சரிகமப போன்றவை ஆகும்.

## பின்னணி பேசிய திரைப்படங்கள்

## பாடிய சில தமிழ் பாடல்கள்

## மேற்கோள்கள்

## வெளி இணைப்புகள்
* 

பகுப்பு:இந்தியத் திரைப்படப் பாடகர்கள்‎
பகுப்பு:1953 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1963 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:நெல்லூர் மாவட்ட நபர்கள்
ஆய்கன் கூல்ட்சு

**ஆய்கன் யூலியசு தியோடர் கூல்ட்சு** (*Eugen Julius Theodor Hultzsch*; 29 மார்ச் 1857 – 16 சனவரி 1927)  என்பவர் ஒரு செருமானிய இந்தியவியலாளர் ஆவார். 1886 ஆம் ஆண்டில் இந்தியத் தொல்லியல் துறையில் கல்வெட்டியல் பிரிவு உருவாக்கப்பட்டபோது இவர் அங்கே பணியில் அமர்ந்தார். பின்னர், அரச கல்வெட்டியலாளர் ஆன இவர் 1903 ஆம் ஆண்டு வரை அப்பதவியில் இருந்தார். அக்காலத்தில் தென்னிந்தியக் கோயில்களில் இருந்த பெருமளவிலான கல்வெட்டுக்களைப் படியெடுத்ததுடன், அவற்றை தென்னிந்திய கல்வெட்டியல் ஆண்டு அறிக்கையிலும் அவற்றை வெளியிட்டார். தென்னிந்தியக் கல்வெட்டியல் தொகுதியை முதலில் வெளியிட்டவரும் இவரே. "எப்பிகிரபியா இண்டிக்கா" (Epigraphia Indica) என்னும் வெளியீட்டின் மூன்றாம், எட்டாம் தொகுதிகளினதும் ஒன்பதாம் தொகுதியின் ஒரு பகுதியினதுக்கும் தொகுப்பாசிரியராகச் செயல்பட்டார். "கார்ப்பசு இன்சுக்கிரிப்சனம் இண்டிகாரம்" (Corpus Inscriptionum Indicarum) என்னும் தொகுப்பின் முதலாவது தொகுதியைத் திருத்தி வெளியிட்டமை இவரது முக்கியமான பங்களிப்பு எனலாம். இந்தக்  "கார்ப்பசு இன்சுக்கிரிப்சனம் இண்டிகாரம்"  தொகுதி-1 இல் பேரரசர் அசோகரின் கல்வெட்டுகள் அடங்கி உள்ளன

## மேற்கோள்கள்
* 
* [The Indian Biographical Dictionary'' (1915)](https://en.wikisource.org/wiki/The_Indian_Biographical_Dictionary_(1915)/Hultzsch,_Eugen)
* Hultzsch's 1925 edition of the Inscriptions of Aśoka at archive.org
*Janert, Klaus Ludwig (1974), "Hultzsch, Eugen" in: Neue Deutsche Biographie 10, p.&nbsp;31 f.

பகுப்பு:1857 பிறப்புகள்
பகுப்பு:1927 இறப்புகள்
பகுப்பு:இந்தியவியலாளர்கள்
பகுப்பு:செருமானிய வரலாற்றாளர்கள்
பகுப்பு:இந்தியக் கல்வெட்டியலாளர்கள்
நரோரா அணுமின் நிலையம்

thumb | வலது | நரோரா அணுமின் நிலையம் அருகே கங்கை நதி
இந்தியாவின் உத்தரப்பிரதேச மாநிலத்தில், புலந்தசகர் மாவட்டத்தில் அமைந்துள்ள நரோரா எனும் இடத்தில் **நரோரா அணுமின் நிலையம்** (*Narora Atomic Power Station*) செயல்பட்டு வருகிறது.‎ இந்திய அணுமின் கழகம் இந்த அணுமின் நிலையத்தின் நிருவாகப் பொறுப்பை ஏற்று நடத்தி வருகிறது. இந்த ஆலை கங்கை நதியின் அருகாமையில் நிலைகொண்டுள்ளது.

இந்நிலையங்களுக்கான திட்டப்பணிகள் 1980 ஆண்டுகளில் தொடங்கின. இந்நிலைய முதல் உலை 1989 ஆம் ஆண்டு முதலும், இரண்டாம் உலை 1993 ஆம் ஆண்டு முதலும் மின்சாரம் இயங்கத் தொடங்கின. இவ்வுலைகள் இரண்டும் சேர்ந்து 350 மெகா வாட் நிறுவுதிறன் கொண்டது.

## மேற்கோள்கள்


பகுப்பு:அணு மின் நிலையங்கள்
பகுப்பு:புலந்தசகர் மாவட்டம்
பாகோடு

**பாகோடு** (ஆங்கிலம்:Pacode), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு பேரூராட்சி ஆகும். இது விளவங்கோடு சட்டப்பேரவைத் தொகுதிக்கு உட்பட்டதாகும்.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 24,050 பேர் இங்கு வசிக்கின்றார்கள். . இவர்களில் 12,089 ஆண்கள், 11,961 பெண்கள் ஆவார்கள். பாக்கோடு மக்களின் சராசரி கல்வியறிவு 90.50% ஆகும். மக்கள் தொகையில் 9.31% ஆறு வயதுக்குட்பட்டோர் ஆவார்கள்.

## முக்கியமான இடங்கள்
ஞாறாம்விளை, திக்குறிச்சி, ஆலுவிளை, மேல்புறம், களுவன்திட்டை, பிளாக் ஆபிஷ், தோட்டத்துமடம் ஶ்ரீ நவநீத கிருஷ்ணன் கோயில், சிதறால் சமணக் கோயில் ஆகிய இடங்கள் இப்பகுதியில் உள்ள முக்கிய இடங்களாகும். 

## சமய வழிபாட்டு தலங்கள்

### இந்து சமய கோவில்கள்

*ஶ்ரீ நவநீத கிருஷ்ணா ஆலயம் தோட்டத்து மடம்
*சிதறால் ஜெயின் மலைக்கோவில்
*கிருஷ்ணன் கோவில், பேரை
*நாகராஜபுரம் ஸ்ரீ தர்மசாஸ்தா ஆலயம் 
*ஆலுவிளை கிருஷ்ணன் கோயில் 
*பாலைக்காவிளை ஸ்ரீ கிருஷ்ண பரமாத்மா திருக்கோவில்
*பாலகிருஷ்ண சுவாமி திருக்கோவில்,  கடமக்கோடு
*பாகோடு கோவில்வட்டம் திருநீலகண்டேஸ்வரர் திருக்கோவில்
*திக்குறிச்சி மகாதேவர் திருக்கோவில் (இரண்டாவது சிவாலயம்)

### கிறிஸ்தவ ஆலயங்கள்
*இயேசுவின் திரு இருதய ஆலயம், பாகோடு

*கிருபாசன், ஞாறாம்விளை
*சிஸ்ஐ ஆலயம், ஞாறாம்விளை
*சிஸ்ஐ ஆலயம், ஞாறாம்விளை
*லூர்து அன்னை ஆலயம் பரக்கோணம்

## தொண்டு நிறுவனங்கள்
*நம்ம பசங்க அறக்கட்டளை, பாகோடு

## மேற்கோள்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
ரோஜர் பேனிஸ்டர்

**சர் ரோஜர் கில்பட் பேனிஸ்டர்** (*Sir Roger Gilbert Bannister*, 23 மார்ச்சு, 1929 - 3 மார்ச் 2018), ஒரு இங்கிலாந்து தடகள வீரர்; முதன்முதல் ஒரு மைல் தொலைவை நான்கு நிமிடங்களுக்கும் (4:04.2) குறைவான நேரத்தில் கடந்து சாதனை புரிந்தவர். பின்னாளில் பேனிஸ்டர் ஒரு புகழ்பெற்ற நரம்பியல் நிபுணராகவும் திகழ்ந்தார்.
thumb|right|220px|1954 ஆம் ஆண்டு நிகழ்ந்த வரலாற்று நிகழ்வின் நினைவுப் பலகை.
 
## மேற்கோள்கள்

## வெளி இணைப்புகள்

* Newsreel Footage of Roger Bannister achieving the Four-Minute Mile
* Roger Bannister and the Four-Minute Mile, original reports from *[[தி டைம்ஸ்]]*.
* The ''"Miracle Mile"'' live tv coverage
* Sir Roger Bannister is Patron of the Multiple System Atrophy Trust.
* Freeman of London Borough of Harrow
* Documents relating to Bannister in the Queen Square Archive

பகுப்பு:ஐக்கிய இராச்சியத்தின் விளையாட்டு வீரர்கள்
பகுப்பு:1929 பிறப்புகள்
பகுப்பு:2018 இறப்புகள்
பகுப்பு:தட கள விளையாட்டு வீரர்கள்
பகுப்பு:பிரித்தானிய நரம்பியலாளர்கள்
சென்னை அணுமின் நிலையம்

thumb | வலது
**சென்னை அணுமின் நிலையம்** (*Madras Atomic Power Station*) அல்லது **கல்பாக்கம் அணுமின் நிலையம்** இந்தியாவில் தமிழ் நாட்டில் சென்னையில் இருந்து சுமார் 80 கிலோமீட்டர் தொலைவில் கல்பாக்கத்தில் அமைந்துள்ள அணு ஆற்றல் நிலையமாகும். ‎ இந்தியாவில் நிலைகொண்டுள்ள இதர அணு ஆற்றல் ஆலைகளைப் போலவே, சென்னை அணுமின் நிலையமும் இந்திய அரசின் அணு ஆற்றல் துறை அமைச்சகத்தின் கீழ் செயல்படும் இந்திய அணுமின் கழக நிருவாகத்தின் கீழ் செயல் பட்டு வருகிறது. இத்திட்டத்தின் பணிகள் 1970 ஆம் ஆண்டில் துவங்கின. 
 
சென்னை அணுமின் நிலையம் முற்றிலும் இந்திய தொழில்நுட்பத்தை அடிப்படையாகக் கொண்டு செயல்படுத்திய முதல் அணு ஆற்றல் நிலையம் ஆகும். இந்த ஆலை புளுத்தோனியம் என்ற அணுக்கருவை எரிபொருளாக பயன்படுத்துவதாகும். இந்த எரிபொருளை இங்கு தயாரிக்கும் வசதியுடன், இவ்வாலை அமைந்துள்ளது. எரிபொருளை மீண்டும் பதப்படுத்தும் வசதி, கழிவுப்பொருட்களை பதப்படுத்தும் வசதி, ஆகிய அனைத்து வசதிகளும் ஒருங்கிணைந்து அமைக்கப்பெற்ற பெருமைக்குரிய அணுசக்தியில் இருந்து மின்சாரத்தை உற்பத்தி செய்யும் ஆலையாகும். இந்த ஆலை இந்திய அறிவியல் வல்லுனர்கள் வடிவமைத்த வேக ஈனுலை (*Fast breeder reactor*) வகை சார்ந்த 440 மெகா வாட் திறனுடன் கூடிய இரு அணு உலைகளை கொண்டுள்ளது. இவ்வாலையை முழுமையான பாதுகாப்புடன் செயல்படுத்தும் நோக்குடன் இவ்வாலையை சுற்றிலும் இரு ஓடுகள் கொண்ட கனமான தடுக்கும் சுவர்கள் எழுப்பியுள்ளார்கள். ஈயத்தால் ஆன இச்சுவர்கள், ஆலைக்குள் இயங்கும் கதிரியக்கத்தில் ஏற்படும் எதிர்பாராத கசிவுகளை ஆலைக்கு வெளியே வரவிடாமல் தடுத்து வெளி உலகத்திற்கு பாதுகாப்பு அளிக்க அமைத்ததாகும்.   
   
காண்டு வகை உயர்ந்த அழுத்தத்தில் செயல்படும் கனநீரைப் பயன்படுத்தி மின்சாரம் உற்பத்தி செய்யப் படுகிறது. இவ்வாலையின் உலைகளின் கட்டிடப்பணிகள், 1981 ஆம் ஆண்டில் முடிவடைந்தது. ஆனால் போதிய அளவு கனநீர் இல்லாமையால் முதல் உலையை 1983 ஆம் ஆண்டில் தான் செயல் படுத்த இயன்றது. இரண்டாம் உலை 1985 ஆம் ஆண்டில் இருந்து செயல்பட்டது.

குளிரேற்று முறையில் ஏற்பட்ட சில இடர்பாடுகள் காரணமாக அவற்றில் உள்ள சிர்க்கோனியம் கலந்த கலப்புலோகம் ஒரு எக்கியில் காணப்பட்டதன் விளைவாக, இவ்வுலைகள் முழு திறனில் செயல் படவில்லை.‎

## தோரியம் அணு உலை
இங்கு 500 மெகா வாட் திறன் உள்ள இன்னும் ஒரு உலையை கட்டும் பணிகளில் இங்குள்ள வல்லுனர்கள் முனைவாகச் செயல்பட்டு வருகின்றனர். இந்த அணு உலைக்கு எரிபொருளாக தோரியம் பயன்படுத்தப்படும். நமது நாட்டின் தமிழ்நாடு, கேரளா, ஒரிசா போன்ற மாநிலங்களின் கடற்கரை மணலில் இந்த தோரியம் மோனாசைட் ‎
வடிவில் கிடைக்கிறது.

## மேற்கோள்கள்


## வெளி இணைப்புகள்
* கல்பாக்கத்தில் புதிய அணு உலை

பகுப்பு:அணு மின் நிலையங்கள்
பகுப்பு:காஞ்சிபுரம் மாவட்டம்
கக்ரபார் அணுமின் நிலையம்

குஜராத் மாநிலத்தில், சூரத் என வழங்கும் மிகப்பிரபலமான நகரத்தின் அருகாமையில் அமைந்துள்ள கக்ரபார் எனும் இடத்தில் **கக்ரபார் அணுமின் நிலையம்** (*Kakrapar Atomic Power Station*) செயல்பட்டு வருகிறது.‎இந்திய ந்யூக்ளியர் பவர் கோர்போரேசன் இந்த அணுசக்தி நிலையத்தின் நிருவாகப் பொறுப்பை ஏற்று நடத்தி வருகிறது.

கக்ரபார் அணுமின் நிலையத்தில் இரு உயர்ந்த அழுத்தத்தில் செயல்படும் தண்ணீருடன் கூடிய 220 மெகாவாட் திறன் கொண்ட உலைகள் மின்சாரத்தை உற்பத்தி செய்து வருகின்றன. இவ்வுலைகளில் கனமான நீரே மட்டுப்படுத்தியாக (*moderator*) பயன்படுகிறது.(கனநீர் உயர் அழுத்த அணுஉலை). ‎  இவ்வாலைகளுக்கான திட்டப்பணிகள் 1984 ஆம் ஆண்டில் துவங்கின. இவ்வாலையின் முதல் உலை 1992 ஆம் ஆண்டு செப்டம்பர் மாதம் முதலும், இரண்டாம் உலை 1995 ஆம் ஆண்டு ஜனவரி மாதம் முதலும் மின்சாரம் தயாரித்து வழங்கத்துவங்கின. கனடா நாட்டைச் சார்ந்த காண்டு வகையிலான இவ்வுலைகள், இதுவரை மிகவும் நுட்பமாக, நல்ல பயன்திறனுடன் செயல்பட்டு வருகின்றது. இந்த ஆலையை நிறுவுவதற்கு சுமார் ரூபாய் 13.45 பில்லியன் பணம் செலவானது.

இவ்வுலைக்கான கனநீர் தேவைகளுக்கான ஒரு கனநீர் ஆலையும் கக்ரபாரில் செயல்படுகிறது.

## மேற்கோள்கள்


பகுப்பு:அணு மின் நிலையங்கள்
இந்திய அணுசக்திக் கழகம்

**இந்திய அணுசக்திக் கழகம்** (*Nuclear Power Corporation of India*) இந்தியாவில் மும்பையில் இருந்து செயல்படும் மத்திய அரசின் புகழ் பெற்ற அரசு நிறுவனங்களில் ஒன்றாகும். இந்த நிறுவனம், அணுசக்தியை போதிய பாதுகாப்புடன் தயாரிக்கும் ஆராய்ச்சிகளில் தன்னிறைவு அடையவும், அதன் வழியாக மின்சாரம் தயாரித்து நமது நாட்டு மக்கள் மேம்பாடு அடைவதையும் குறிக்கோளாகக் கொண்டு செயல் பட்டு வருகிறது.

இந்த நிறுவனம் இந்தியப் பிரதமரின் நேரடிக் கட்டுப்பாட்டில் உள்ள
அணு சக்தி துறை கீழ் செயல்படுகிறது..

இந்திய அணுசக்திக் கழகம் 1987ஆம் ஆண்டில் இந்திய அரசு துவங்கிய பொதுத் துறை நிறுவனமாகும்.‎ இந்நிறுவனம் அணுக்கரு எரிபொருள்களை பயன்படுத்தி அணுக்கரு அணுசக்தியில் இருந்து மின்சாரம் தயாரிப்பதை குறிக்கோளாகக் கொண்டு இந்தியாவில், நவம்பர் 27, 2010  தற்போதைய நிலவரப்படி, 20 அணுக்கரு அணுமின் ஆலைகளை ஐ எசு ஒ 14000 தரநிர்ணயத்துடன் இயக்கி வருகிறது. இவ்வாலைகள் இந்தியாவில் ஆறு இடங்களில் முறையே தாராப்பூர் (மகாராட்டிரம்), ராவட்பட்டா (ராஜஸ்தான்), நரோரா (உத்தரப் பிரதேசம்), கக்ரபார் (குஜராத்), கல்பாக்கம் (தமிழ் நாடு), கைகா (கர்நாடகா) ஆகிய இடங்களில் நிறுவப்பெற்றுள்ளன.‎ இந்தச் சாதனை மூலம் உலகில் அணு மின் நிலையங்களை இயக்குவதன் வழியாக மின்சாரம் தயாரிப்பதில் இந்தியா ஆறாவது இடத்தை பிடித்துள்ளது. இவ்வாறு மின்சாரம் தயாரிப்பதில் அமேரிக்கா, பிரான்ஸ், ஜப்பான், ரஷ்யா, கொரியா நாடுகள் முன்னிலை வகிக்கின்றன. மேலும் இதன் மூலமாக இந்தியாவில் அணு மின் நிலையங்களில் இருந்து தயாரிக்கும் மின்சாரத்தின் ஒட்டுமொத்த அளவு 4780 மெகா வாட் ஆக அதிகரித்துள்ளது.

இந்திய அணுசக்திக் கழகம் அணுக்கரு ஆலைகளை வடிவமைப்பது, கட்டுவது, செயல்படுத்தி ஆலையை பராமரிப்பது, தயாரித்த மின்சாரத்தை வணிகம் செய்வது, சுற்றுச் சூழல் பாதிப்படையாமல் பாதுகாப்பது ஆகிய அனைத்து செயல்பாடுகளையும் ஒருங்கிணைந்து பொறுப்பேற்று செயல்படுத்தி வருகிறது.

## இவற்றையும் பார்க்க
*இந்திய அணு மின் கழகத்தின் விரிவாக்கத் திட்டங்கள்

## மேற்கோள்கள்


பகுப்பு:இந்தியாவில் அணுசக்தி
பகுப்பு:இந்திய அரசுத்துறை நிறுவனங்கள்
கே. முத்துச்செழியன்

பேராசிரியர் முனைவர் **கே. முத்துச் செழியன்** பெரியார் பல்கலைக்கழகத்தின் ஐந்தாவது (மற்றும் நடப்பு) துணைவேந்தர். 2006 செப்டம்பர் முதல் இப்பதவியை வகித்து வருகிறார். இவர் இதன் முன்பு மதுரை காமராஜர் பல்கலைக்கழகத்தின் ஆற்றல் சுற்றுச்சூழல் மற்றும் இயற்கை வளங்கள் திணைக் களத்தின்  தலைவராகவும் உயிரி ஆற்றல் துறையின் துறைத் தலைவராகவும் பணியாற்றியவர். பன்னாட்டு ஆற்றல் அமைவனத்திலும் உயிரியல் அறிவியலுக்கான தேசிய கழகத்திலும் ஆய்வு உறுப்பினராய்ச் செயல்பட்டு வருபவர்.

பகுப்பு:வாழும் மக்கள்
பகுப்பு:தமிழ்நாட்டுக் கல்வியாளர்கள்
எட்கர் ரைசு பர்ரோசு

**எட்கர் ரைசு பர்ரோசு** (*Edgar Rice Burroughs*; எட்கர் ரைஸ் பர்ரோஸ்; செப்டம்பர் 1, 1875 – மார்ச் 19, 1950) ஒரு அமெரிக்க எழுத்தாளர். காட்டு நாயகன் டார்சான் மற்றும் செவ்வாய் நாயகன் ஜான் கார்ட்டர் ஆகிய பாத்திரங்களை படைத்தற்காக உலகப்புகழ் பெற்றவர். சாகச மற்றும் அறிபுனை பாணிகளின் முன்னோடிகளில் ஒருவராகக் கருதப்படுகிறார். எழுத்துலகில் மட்டுமல்லாது தனது படைப்புகளை பிற ஊடகங்களின் வழியாக சந்தைப்படுத்துவதிலும் பெருவெற்றி கண்டவர்.

சிக்காகோ நகரில் பிறந்த பர்ரோசு காகிதக்கூழ் இதழ்களில் வரும் கதைகளைப் படித்துவிட்டு தானும் அதே பாணியில் கதைகளை எழுதத் தொடங்கினார். 1912 அவரது முதல் சிறுகதை வெளியானது. அதே ஆண்டு முழுநேர எழுத்தாளராக மாறிய பர்ரோசு டார்சான் பாத்திரத்தை உருவாக்கினார். வெளியான நாள் முதல் டார்சான் புத்தகங்கள் பெருவெற்றி கண்டன. புதினங்கள், சிறுகதைகள், திரைப்படங்கள், படக்கதைகள் என பல்வகைப்பட்ட ஊடகங்களில் டார்சான் பாத்திரத்தைக் கொண்டு படைப்புகளை உருவாக்கினார் பர்ரோஸ். வெளியாகி நூறாண்டுகள் ஆகியும் டார்சன் பாத்திரம் இன்றுவரை ஒரு அமெரிக்கக் கலாச்சார சின்னமாகத் திகழ்கிறது. டார்சானைத் தவிர பல அறிபுனை மற்றும் கனவுருப்புனைவு புத்தகங்களையும் பர்ரோசு எழுதியுள்ளார். அவற்றுள் குறிப்பிடத்தக்கவை செவ்வாய் கிரகத்து ஜான் கார்ட்டர் வரிசை புதினங்கள்.

## வெளி இணைப்புகள்
*பர்ரோஸ் படைப்புகள்
*Tarzan.com

பகுப்பு:1875 பிறப்புகள்
பகுப்பு:1950 இறப்புகள்
பகுப்பு:அமெரிக்க எழுத்தாளர்கள்
பகுப்பு:ஆங்கில அறிபுனை எழுத்தாளர்கள்
பகுப்பு:கனவுருப்புனைவு எழுத்தாளர்கள்
பகுப்பு:ஆங்கில அமெரிக்கர்கள்
கருங்குழல் ஆதனார்

**கருங்குழல் ஆதனார்** சங்ககாலப் புலவர்களில் ஒருவர். இவரது பாடல்கள் இரண்டு உள்ளன. அவை புறநானூறு 7, 224 எண்ணுள்ள பாடல்களாக அமைந்துள்ளன. இரண்டிலும் சோழன் கரிகாற் பெருவளத்தான் வெற்றிகளும், பெருமைகளும் பேசப்படுகின்றன. ஒன்றில் அவன் இறந்த செய்தி குறிப்பிடப்படுகிறது.

## புறநானூறு 7
மழபுல வஞ்சி என்னும் துறையினதாய்க் காட்டப்பட்டுள்ள இந்தப் பாடலில் கரிகால்வளவன் பகைவர் நாடுகளை அழித்த செய்தி கூறப்பட்டுள்ளது. இவன் காவிரியாறு காப்பாற்றும் நாட்டை உடையவன். இவன் பகல் என்றும் இரவு என்றும் பாராது பகைவர் நாட்டைத் தீக்கு இரையாக்கினான். இதனால் பகைநாடுகள் நல்ல இல்ல ஆயின.

இவன் போர்க்கோலம் பூண்டிருந்தபோது பொலிவுற்று விளங்கிய தோற்றப்பொலிவு விளக்கப்பட்டுள்ளது. இவன் தன் காலால் உதைத்துக் களிற்றைச் செலுத்தினானாம். **கரியைக் காலால் உதைத்து நடத்திய கால் கொண்டவன் கரிகாலன்**. (அங்குசத்தால் குத்தி யானையைச் செலுத்தாத இவன் பகைநாட்டைத் தீக்கு இரையாக்கியது கொடுமை எனப் புலவர் குறிப்பிடுகிறார்). இவனது கை வில்லைத் தாங்கி கணை தொடுக்கும்போது நிமிர்ந்து நிற்கும். வழங்கும்போது கவிழ்ந்து நிற்கும். இவனது மார்பில் மா என்னும் திருமகள் மறுவாக விளங்குகிறாள். இதனால் இவன் **திருமா** வளவன் எனப்பட்டான்.

## புறநானூறு 224
உவமை நலம்
: இவன் மாண்டபோது இவனது மனைவிமார் தம் அணிகலன்களைக் களைந்து எறிந்தனர். அவை ஆடு மேய்க்கும் இடையர் வறட்சிக் காலத்தில் வேங்கைமரக் கொம்புகளை வெட்டி வீழ்த்த, அதன் இலைகளை ஆடுமாடுகள் தின்றபின் எஞ்சிக் கிடக்கும் குச்சிக்கொத்துகள் போலக் கிடந்தனவாம்.
வேத நெறிப்படி வேள்விகள் செய்தானாம்
:கரிகாலன் வெற்றித்தூண் நட்டு வேத நெறிப்படி வேள்வி செய்தான்.
கரிகாலன் பாணர்களைப் பேணியவனாம்
:கரிகாலன் பிறது கோட்டைகளின் வெல்லற்கருமையை எண்ணிப் பார்க்காமல் அவற்றை வென்றானாம். இவனுக்கு இரண்டு மனைவிமாராம். அவர்களைடன் சேர்ந்து பெரும்பாண், சிறுபாண் என்னும் இருவகைப் பாணர்களையும் பேணிச் சிறப்பித்தானாம்.
அவையில் முறைநீதி வழங்கி அறநெறி கண்டவன்.

## அடிக்குறிப்பு

## வெளி இணைப்பு
* கருங்குழல் ஆதனார் பாடல் புறநானூறு 7
* கருங்குழல் ஆதனார் பாடல் புறநானூறு 224

பகுப்பு:சங்கப் புலவர்கள்
கயத்தூர் கிழார்

**கயத்தூர் கிழார்** சங்ககாலப் புலவர்களில் ஒருவர். அவரது பாடல் ஒன்றே ஒன்றி உள்ளது. அது குறுந்தொகைப் பாடல் 354. இவரது பாடலின் தொடர் பலராலும் பேசப்படுகிறது.

பரத்தையிடமிருந்து மனைவியிடம் வந்த தலைவியின் கணவனைத் தோழி வீட்டுக்குள் நுழைய விடாமல் சொல்லும் செய்திகள் இவை.
##### பாடல்
நீர் நீடு ஆடில் கண்ணும் சிவக்கும்
ஆர்ந்தோர் வாயில் தேனும் புளிக்கும்
தணந்தனை ஆயின் எம் இல் உய்த்துக் கொடுமோ
அந்தண் பொய்கை எந்தை எம்மூர்க்
கடும்பாம்பு வழங்கும் தெருவில்
நடுங்கு அஞர் எவ்வம் களைந்த எம்மே. 
##### செய்தி
நீண்ட நேரம் நீராடினால் கண் சிவக்கும். திரும்பத் திரும்பத் தின்போருக்குத் தேனும் புளிக்கும். எம் தலைவியை விட்டுவிட்டுப் பிரிவதாயின் எங்களை எங்களது பெற்றோர் வீட்டில் கொண்டுபோய் விட்டுவிட்டுச் செல்லுங்கள். அங்குக் கடும்பாம்பு போன்ற பற்கள் பேசட்டும். அந்த பற்கள் அலர் தூற்றியதைத் தானே முன்பு நீ களைந்தாய். இப்போது அங்கேயே விட்டுவிடு.

பகுப்பு:சங்கப் புலவர்கள்
சுகோய் எஸ்யு-27

**சுகோய் எஸ்யு-27** என்பது ஒரு மீயொலிவேக பன்முகச் சண்டை வானூர்தியாகும். இது உருசிய நாட்டின் சுகோய் நிறுவனத்தால் வடிவமைக்கப்பட்டு தயாரிக்கப்படுகின்ற இரட்டைப் பொறி கொண்ட நான்காம் தலைமுறை சண்டை வானூர்தியாகும். பன்முகச் சண்டை வானூர்தியான இது வான் ஆளுமை, இடைமறிப்பு ஆகிய நடவடிக்கைகளுக்கும் பயன்படுத்த முடியும்.

1985 இல் சோவியத் வான்படையில் இந்த வானூர்தி அறிமுகப்படுத்தப்பட்டது. அமெரிக்க குண்டுவீசும் வானூர்திகளுக்கு எதிராக பாதுகாப்பு அளிக்கவும், சோவியத் கடற்கரை பகுதிகளை எதிரி நாடு வானூர்தி தாங்கிக் கப்பல்களிடமிருந்து பாதுகாக்கவும் இவை பயன்படுத்தப்பட்டன. மேலும் சோவியத் வான்படையின் கனரக படைத்துறை வானூர்திகளுக்கு பாதுகாப்பு அளிக்கவும் இவை செயல்படுத்தப்பட்டன. பின்னாட்களில் இந்த வானூர்தியை மையமாக கொண்டு சுகோய் எஸ்யு-30 மற்றும் சுகோய் எஸ்யு-35 போன்ற பல வானூர்திகள் உருவாக்கப்பட்டன.

## விவரக்குறிப்புகள்

## மேற்கோள்கள்

பகுப்பு:சுகோய் போர் வானூர்திகள்‎
நல்லூர் (கன்னியாகுமரி)

** நல்லூர் ** (ஆங்கிலம்: NALLUR), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், விளவங்கோடு வட்டத்தில் இருக்கும் ஒரு பேரூராட்சி ஆகும்.
## அமைவிடம்
கன்னியாகுமரியிலிருந்து 27 கி.மீ.  தொலைவில் அமைந்த நல்லூருக்கு கிழக்கில் அரை கி.மீ. தொலைவில் மார்த்தாண்டம், மேற்கில் குழித்துறை 1 கி.மீ. தொலைவில் உள்ளன.

## பேரூராட்சியின் அமைப்பு
8.70 ச.கி.மீ. பரப்பும்,  18 வார்டுகளும், 7 தெருக்களும் கொண்ட இப்பேரூராட்சி  விளவங்கோடு (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 5,186 வீடுகளும், 17,989 மக்கள்தொகையும் கொண்டது.

## மேற்கோள்கள்

பகுப்பு:கன்னியாகுமரி மாவட்டத்தில் உள்ள பேரூராட்சிகள்
தேரூர்

** தேரூர்** (ஆங்கிலம்: Theroor), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும்.

## அமைவிடம்
தேரூருக்கு, கிழக்கில் மருங்கூர் ஊராட்சி, 3 கி.மீ.; மேற்கில் நாகர்கோவில் 8.10 கி.மீ.; வடக்கில் வெள்ளமடம் 2 கி.மீ.; தெற்கில் சுசீந்திரம் 2 கி.மீ. தொலைவில் உள்ளன.

## பேரூராட்சியின் அமைப்பு
9.64 ச.கி.மீ. பரப்பும், 15 வார்டுகளும், 35 தெருக்களும் கொண்ட இப்பேரூராட்சி,  கன்னியாகுமரி சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி, இப்பேரூராட்சி                                        2,148 வீடுகளும், 7,615 மக்கள்தொகையும் கொண்டது.

## இதையும் பார்க்க
* சுசிந்திரம் தேரூர் பறவைகள் சரணாலயம்

## ஆதாரங்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்